Да такіх людзей асаблівая пашана і ўвага з боку дзяржавы і мясцовай улады. У першую чаргу ад раённага і сельскіх Саветаў, райсельгасхарчу, гаспадарак, спажыўкааперацыі. Падтрымліваць вяскоўца, зацікаўленага гадаваць жывёлу на сваім падворку і здаваць лішкі прадукцыі дзяржаве, значыць, спрыяць развіццю аграрнай галіны. Разам з тым вырашаюцца праблемы занятасці на сяле, адраджэння мясцовасці. Таму развіваць асабістыя падсобныя гаспадаркі — узаемавыгадна. Работу ў гэтым накірунку абмеркавалі на чарговым пасяджэнні прэзідыума раённага савета дэпутатаў.